Správa zo zahraničnej pracovnej cesty

1.	Účastníci ZPC:

Titul, meno a priezvisko:	Eva Masárová	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	riaditeľka odboru	
Znalosť jazykov:

	Aj,Rj	
2.	Zahraničná pracovná cesta:
Štát:	Francúzsko	
Mesto:	Štrasburg	
Vykonaná v doch:	01. – 03.06.2014 	
Prijímajúca organizácia:	Rada Európy	
Účel cesty:	Informálna expertná skupina k projektu akčný plán pre rómsku mládež 	
		
3.	Rámcový program pobytu:

 01.06.2014    02. - 03.06.2014                	     Príchod na rokovanie 
Rokovanie skupiny	

4.	Stručný priebeh rokovaní

V dňoch 02. – 03.06. 2014 sa v Štrasburgu uskutočnilo pravidelné rokovanie neformálnej expertnej skupiny k projektu Rady Európy, ktorý je zamerý na podporu práce s rómskou mládežou. V úvode Riu Gomes zo sektoru mládeže RE informoval o cieľoch stretnutia, aké budú priority RE v oblasti rómskej mládeže v nasledujúcom období projektu. Vďaka iniciatíve mládežníckeho sektora sa podarili dostať mládež do agendy iných sektorov RE  (CAHROM) a nadviazať spoluprácu. V rámci projektu Akčný plán pre rómsku mládež  sa zdôrazňuje potreba zaradenia otázok práce  s rómskou mládežou do mládežníckych politík v jednotlivých krajinách. Cieľom stretnutia bolo vyhodnotenie aktivít projektu za posledný rok, jednotlivými  partnermi projektu, nastavenie aktivít na zvyšok roka 2014 a príprava vyhodnotenia projektu a hodnotiacej konferencie k projektu v roku 2015 a pokračovanie projektu po 2015. V rámci RYAP sa taktiež pripravuje projekt zameraný na výskum participácie rómskej mládeže. V júni sa koná v Štrasburgu konferencia zameraná na viacnásobnú diskrimináciu rómskej mládeže. Slovensko budú na nej reprezentovať dvaja účastníci – M. Šľachta za ÚSVRK a Janka Maková, mladá rómska aktivistka. Hlavným bodom programu stretnutia bol koncept evaluácie projektu RYAP s dôrazom na význam tohto projektu v rámci dnešnej Európy, ako možnosti na riešenie situácie, potrieb a ašpirácii rómskej mládeže., vyhodnotenie zmien, ktoré projekt zaznamenal, spoznať výzvy, ktoré sú vo vzťahu k rómskej mládeži, posilniť jej participáciu a účasť na rozhodovacích procesoch, ktoré sa ich týkajú hlavne na lokálnej úrovni. V rámci projektu vznikli dve publikácie, ktoré budú zverejnené v blízkej budúcnosti.:
História rómskej genocídy počas druhej svetovej vojny – prezentovaná bude pri príležitosti pripomienky si tejto smutnej udalosti v dejinách Európy dňa 2.augusta 2014. Kniha môže slúžiť ako materiál pre učiteľov do škôl. Plánuje sa aj tréning pre učiteľov zameraný na používanie tejto knihy v práci so žiakmi v školách. Druhou publikáciou je toolkit pre mladých rómskych lídrov zameraný na capacity building organizácii. V septembri je plánovaný seminár pre pracovníkov ministerstiev, ktorí tvoria školské kurikalá. V rámci kampane NO HATE SPEECH MOVEMENT je zapojených málo rómskych organizácii do práce národných výborov, chyba je v zlom prepojení mimovládneho sektora s rómskymi mládežníckymi organizáciami. Čo je jednou z dôležitých úloh projektu, prepájanie práce medzi národnými radami mládeže a zástupcami z radov rómskej mládeže. Na úrovni vlád je potrebná úzka spolupráca zainteresovaných sektorov s cieľom zaradenie otázky rómskej mládeže do politík mládeže prostredníctvom lepšieho porozumenia úlohy mládežníckej politiky v tomto kontexte so zameraním na lokálnu úroveň.
V rámci diskusie o príprave konferencie k projektu v 2015 boli navrhované rôzne alternatívy, s dôrazom nato aby sa dal priestor rómskej mládeži na vystavanie konceptu konferencie cez org. ternYpe  a FERYP. Výstupom konferencie by mali byť odporúčania, ktoré budú dané na schválenie rade ministrov. 	
5.	Odporúčané závery:

Na národnej úrovni pripravujeme vznik pracovnej skupiny, ktorá bude zložená zo zástupcov odboru mládeže, IUVENTY, USVRK, Rady mládeže Slovenska, rómskych aktivistov a iných relevantných partnerov, aby sme zabezpečili napĺňanie národnej stratégie mládeže v oblasti rómskej mládeže a posilnili spoluprácu v tejto oblasti na národnej úrovni  s akcentom na spoluprácu mimovládneho mládežníckeho sektora. 

6.  Prehľad prinesenej dokumentácie
Dokumentácia zo zasadnutia je uložená na OMKP MŠVVaŠ SR. 

7.   Prínos ZPC
 
Prenesenie skúsenosti na národnú úroveň.

8.  Spôsob zverejnenia výsledkov

Správa zo ZPC bola zaslaná sekcii medzinárodnej spolupráce, európskych záležitostí a celoživotného vzdelávania MŠVVaŠ SR, ktorá ju zverejní na internetových stránkach MŠVVaŠ SR. Súhlasíme so zverejnením správy na internete.

Dátum: 05.06. 2014

Správu vypracovala:     Mgr. Eva Masárová

            
Správu schválil:

Ladislav Čambal, generálny riaditeľ sekcie štátnej starostlivosti o šport a mládež